Ανίμπαλ Άλβαρεθ Μπουκέλ

Ο Ανίβαλ Άλβαρες (υ) Μπουκέλ (Aníbal Álvarez Bouquel, 1 Δεκεμβρίου 1809 – 5 Απριλίου 1870) ήταν Ισπανός αρχιτέκτονας και θεωρητικός της αρχιτεκτονικήςÁngel Baldellou, Miguel: Arquitectos en Madrid, 1η έκδ. Δήμου Μαδρίτης - Novum Comunicación Gráfica, Μαδρίτη 2005, σελ. 28, που σταδιοδρόμησε στη Μαδρίτη.

 Βιογραφικά στοιχεία 
Ο Ανίβαλ Άλβαρες γεννήθηκε στη Ρώμη και μεγάλωσε στην πόλη αυτή.Το λήμμα «Aníbal Álvarez Bouquel» στο Diccionario Biográfico Español της Real Academia de la Historia (στην ισπανική) Το 1827 ο πατέρας του, που ήταν ο σημαντικός γλύπτης Χοσέ Άλβαρεθ ντε Περέιρα υ Κουμπέρο, επέστρεψε με την οικογένειά του στην Ισπανία. 

Ο Ανίβαλ άρχισε τις σπουδές του στη Βασιλική Ακαδημία Καλών Τεχνών του Σαν Φερνάντο της Μαδρίτης, όπου είχε καθηγητή τον Ισίδρο Γκονθάλεθ Βελάθκεθ. Αποφοιτώντας πρώτος, εξασφάλισε υποτροφία από την Ακαδημία του Σαν Φερνάντο για ανώτερες σπουδές, οπότε ταξίδεψε και πάλι στη Ρώμη και συνέχισε εκεί τις σπουδές του για μια περίοδο τεσσάρων ετων, από το 1832 μέχρι το 1835. Επέστρεψε στη Μαδρίτη για να εργασθεί ως αρχιτέκτονας, και απασχολήθηκε με τη σχεδίαση ποικιλίας κτισμάτων. Το 1844 διορίσθηκε επικεφαλής του Τομέως Αρχιτεκτονικής της Βασιλικής Ακαδημίας του Σαν Φερνάντο, ενώ από το 1846 έως τον θάνατό του είχε την ευθύνη των οικονομικών του ρηθέντος ιδρύματος. Επιπλέον, ο Βασιλιάς της Ισπανίας, εκτιμώντας το έργο του, τον διόρισε «επίσημο αρχιτέκτονα του Βασιλικού Οίκου».

Εκτός από το καθαυτό έργο του, αξιόλογη υπήρξε η συμβολή του Άλβαρες Μπουκέλ στη διάσωση και τη μελέτη των ερειπίων ιστορικών ιδρυμάτων από την αρχαιολογική επτροπή, της οποίας ήταν μέλος.

Ο Ανίβαλ Άλβαρες Μπουκέλ πέθανε στη Μαδρίτη σε ηλικία 60 ετών.

 Επιλεγμένα έργα 
Από τα έργα του Ανίβαλ Άλβαρες στην πόλη της Μαδρίτης ξεχωρίζουν τα εξής:

 Η Αίθουσα Συνεδριάσεων του Μεγάρου της Γερουσίας της Ισπανίας (Palacio del Senado) στην Πλατεία Ισπανικού ΝαυτικούAna María Preckler: Historia del arte universal de los siglos XIX y XX, Τόμος 1, 1989 (1840)
 Ο Οίκος Canga Argüelles στην Οδό de los Capuchinos (1844)
 Το Μέγαρο δε Αβράντες (Palacio de Abrantes) στην κεντρική Οδό Μαγιόρ
 Το Μέγαρο του Μαρκησίου της Γκαβίρια (Palacio del Marqués de Gaviria) στην Οδό Αρενάλ (1846-1847)
 Το Μνημείο του Μαρκησίου Επέγια στο Κοιμητήριο του Αγίου Λουδοβίκου
 Το Μέγαρο του Δούκα Σαβιγιάνο
 Το Νοσοκομείο της Πριγκίπισσας
 Το Μέγαρο της Τράπεζας Φομέντο

Παραπομπές

Πηγές
 Το λήμμα «Άλβαρεζ Μπουζέλ Αννίβας» στη Νέα Ελληνική Εγκυκλοπαίδεια «Χάρη Πάτση», τόμος 3, σσ. 659-660

Εξωτερικοί σύνδεσμοι


Κατηγορία:Ισπανοί αρχιτέκτονες